1999/541/EY: Komission päätös, tehty 26 päivänä heinäkuuta 1999, lampaiden ja vuohien tuonnista Bulgariasta sekä päätöksen 97/232/EY muuttamisesta (tiedoksiannettu numerolla K(1999) 2433) (ETA:n kannalta merkityksellinen teksti)



Virallinen lehti nro L 207 , 06/08/1999 s. 0031 - 0032



KOMISSION PÄÄTÖS, tehty 26 päivänä heinäkuuta 1999, lampaiden ja vuohien tuonnista Bulgariasta sekä päätöksen 97/232/EY muuttamisesta (tiedoksiannettu numerolla K(1999) 2433) (ETA:n kannalta merkityksellinen teksti) (1999/541/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 3, 6 ja 7 artiklan, sekä katsoo, että 1) neuvoston direktiivissä 91/68/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädetään eläinten terveyttä koskevista vaatimuksista yhteisön sisäisessä lampaiden ja vuohien kaupassa, 2) komission päätöksessä 93/198/ETY(4), sellaisena kuin se on viimeksi muutettuna päätöksellä 97/231/EY(5), säädetään eläinten terveyttä koskevista vaatimuksista ja eläinlääkärintodistuksista kotieläiminä pidettyjen lampaiden ja vuohien tuonnissa kolmansista maista, 3) komission päätöksen 97/232/EY(6) on luettelo kolmansista maista, joista jäsenvaltioiden on sallittava lampaiden ja vuohien tuonti, 4) luetteloihin voidaan tehdä muutoksia milloin tahansa uusien tietojen tai uusien olosuhteiden huomioon ottamiseksi, 5) yhteisön eläinlääkärien tekemän tarkastuskäynnin perusteella näyttää siltä, että Bulgarian eläinlääkintäviranomaiset valvovat tyydyttävästi koko maata, 6) Bulgariassa ei ole havaittu yhtään lammasrokkotapausta syyskuun 1996 jälkeen, 7) maa on viimeiset kaksi vuotta ollut suu- ja sorkkataudista vapaa, 8) on mahdollista sallia välittömästi teurastettaviksi tarkoitettujen kotieläiminä pidettyjen lampaiden ja vuohien tuonti Bulgariasta ilman kyseisten tautien leviämisen vaaraa, 9) on katsottu tarpeelliseksi säilyttää elävien lampaiden ja vuohien tuonnin rajoitus koskemaan 20 kilometriä leveää vyöhykettä Turkin rajalla, 10) päätös 97/232/EY olisi muutettava vastaavasti, ja 11) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava välittömästi teurastettavaksi tarkoitettujen kotieläiminä pidettyjen lampaiden ja vuohien tuonti Bulgariasta. 2 artikla Muutetaan päätöksen 97/232/EY liite seuraavasti: Korvataan 2 osassa ilmaisu "hyväksynnän väliaikainen keskeyttäminen eläinten terveystilanteesta riippuen" ilmaisulla "lukuun ottamatta Bourgasin, Jambolin, Slivenin, Starazagoran, Hasskovon ja Kardjalin maakuntien muodostamaa 20 kilometriä leveää vöyhykettä Turkin rajalla.Päätöksessä 93/198/ETY edellytetyssä todistuksessa mainittujen eläinten on täytettävä seuraavat vaatimukset: - eläimet ovat olleet eristettyinä vähintään 14 päivää välittömästi ennen vientiä viejämaan toimivaltaisten keskusviranomaisten virallisesti hyväksymissä tiloissa virkaeläinlääkärin valvonnassa siten, että vietäväksi tarkoitetut eläimet eivät ole voineet olla suoraan tai välillisesti kosketuksissa muiden sorkkaeläinten kanssa, ja - eläimille on tehty aikaisintaan päivän kuluttua eristyksen aloittamisesta serologinen koe suu- ja sorkkataudin vasta-aineiden toteamiseksi, ja se on ollut negatiivinen." 3 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1999. Komission puolesta Franz FISCHLER Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 46, 19.2.1991, s. 19. (4) EYVL L 86, 6.4.1993, s. 34. (5) EYVL L 93, 8.4.1997, s. 22. (6) EYVL L 93, 8.4.1997, s. 43.